{"text_format":"2","workbook":"xls","n_sheets":1,"sheets":["EConReport"],"not_rendered":{"charts":0,"images":0,"macros":0,"external_links":0,"defined_names":0,"comments":0,"pivot_tables":0},"unopened":[],"bounds":{"document_bytes":16777216,"sheet_cells":100000,"run_cost":"one","rows_first":2000,"rows_last":500,"rows_between":2000,"halvings":0,"cell_chars":16384,"cell_head_chars":4096},"cells_cut":0,"cells_raw":0,"read":"whole","date_system":"1900","formulas":"cached_only"}

{"sheet":"EConReport","index":0,"n_rows":5,"n_cols":6,"rows_kept":5,"cut":false,"hidden":false,"merged":[[0,0,0,5]],"flags":["formulas_cached_only"]}
["Izvješće o provedenom savjetovanju - Savjetovanje s javnošću za Pravilnik o izmjeni i dopuni Pravilnika o sljedivosti za plavoperajnu tunu i igluna"]
[]
["Redni broj","Korisnik","Isječak","Komentar","Status odgovora\n","Odgovor"]
[1,"Anton Roca","PRAVILNIK,\nČlanak 2.","Bez ulaženja u meritum sto pravilnik konkretno može poboljšat u smislu smanjenja  \"sive zone\" kao Anton Roca a ne kao direktor OP TUNA 385 i tajnik udruge \"8 UDIČARA\".mogu samo primjetit jednu kompletnu zbunjenost koju izaziva ovakav naćin izmjena pravilnika.\nTo ne izgleda ozbiljno, niti malo i nemamo se razloga zavaravati.\nDakle nakon višegodišnjeg uvjeravanja u jedno i govora ministrice sa  određenim datumom stupanja na snagu\n novog pravilnika, konstantnog uvjeravanja  da je 2+2 jednako 4 odnosno da sljedivost preko odobrenih objekata rješava sve ipak je na kraju 2+2 jednako 5.\nČekam daljnju matematiku sa veseljem.\nLp\nPS.Od Zadra do Splita ima na desetke odobrenih objekata.Ima ih i u Istri.","Djelomično prihvaćen","Primjedba se djelomično prihvaća.\nUvažavajući s jedne strane stavove subjekata u poslovanju s hranom koji imaju financijska ulaganja u odobrene objekte i koje ćemo nastaviti podržavati jer smatramo da je to ispravan put za plasiranje plavoperajne tune i igluna na tržište te osiguranje učinkovite kontrole obzirom da su obje vrste pod sustavom kvota, te imajući u vidu s druge strane činjenicu da nemamo raspoređen broj odobrenih objekta na cijelom teritoriju Republike Hrvatske, odredba koja je popisivala rok do kojeg prvi kupci mogu biti ugostiteljski objekti i ribarnice se neće brisati nego će se navedeni rok produžiti do 31. prosinca 2024. godine.\nMinistarstvo poljoprivrede će također predložiti da se uvjeti za stavljanje na tržište ovih vrsta propišu u prijedlogu novog Zakona o morskom ribarstvu čije donošenje je planirano u narednom razdoblju."]
[2,"Ante Skelin Šibenik","PRAVILNIK,\nČlanak 2.","Poštovani, smatram da prvi  kupci tune i igluna mogu biti SAMO odobreni objekti kako je i navedeno u ovom Pravilniku\nu članku 6.stavku 1. \nNaime, nakon prve objave ovog Pravilnika (koja je bila u rujnu 2019.godine) dosta fizičkih i pravnih osoba je uložilo značajna financijska sredstva te su izgradili NOVE odobrene objekte da bi mogli biti prvi kupci tune i igluna.\nSvi ti novi odobreni objekti ispunjavaju sve zdravstveno-tehničke uvjete na kojima je inzistiralo Ministarstvo poljoprivrede i Uprava veterinarstva. Sljedivost proizvoda ribarstva je najlakše pratiti u odobrenim objektima.\nStoga nam se čini JAKO NEOZBILJNO da Ministarstvo ovom promjenom Pravilnika na NEODREĐENO VRIJEME produžava vremenski rok na temelju kojeg prvi kupci tune i igluna mogu biti i ugostiteljski objekti i registrirane ribarnice jer nam se čini da na ovaj način Ministarstvo uopće ne valorizira izgradnju ovih novih odobrenih objekata. Ovo je već treća promjena pravilnika kojim se onemogućava prodaja tune i igluna isključivo u odobrene objekte iako ste nas 2019. godine uvjeravali da MORAMO izgraditi odobrene objekte jer nećemo bez njih moći više kupovati tunu i igluna direktno od ribara. Sad su nam ostala samo plaćanja raznih troškova koja su nastala izgradnjom odobrenog objekta, a nismo dobili nikakvo pravo, već smo dobili samo obveze. S ovom odlukom je ponovo olakšana prodaja tune i igluna \"na crno\" te će ponovo biti teško pratiti sljedivost ovih vrsta. Ako je možda Vaš plan da se oteža inspekciji kontrola prodaje tune i igluna tada ste ovom promjenom pravilnika i uspjeli. Imam osjećaj da nas iz godine u godinu ovim promjenama pravilnika samo zavlačite i iznosite obmanjujuće izjave u vezi prodaje tune i igluna u odobrene objekte. Već smo bili na razgovorima na ovu temu sa predstavnicima Uprave ribarstva i ministricom poljoprivrede u 2022. godini te nam se ministrica ispričala što smo morali uložiti velike novce za izgradnju odobrenog objekta koji je trebao polučiti i financijski učinak koji je sad nemoguće ostvariti jer se tuna i iglun prodaju na sve moguće načine, a najmanje preko odobrenih objekata, a ribarskoj inspekciji je na ovaj način onemogućena kvalitetna kontrola trženja tune i igluna.\nDa smo znali da će do ovoga doći nismo niti trebali krenuti u zahtjevnu izgradnju i odobravanje naših odobrenih objekata, jer se na ovaj način ništa nije promijenilo. \nBudimo sigurni da Evropska komisija sve ovo prati i neće blagonaklono gledati na sve ovo ako se nastavi sve po dosadašnjem modelu, jer su oni dali značajna sredstva da se  ide preko odobrenog objekta , a to se nije realiziralo do dana današnjeg i rokovi se samo produljuju. \nRIBAR ANTE SKELIN, predsjednik FLAG-a LANTERNA i predsjednik sekcije ribara s pasivnim alatima pri obrtničkoj komori Šibensko-kninske županije\nSRDAČAN POZDRAV","Djelomično prihvaćen","Primjedba se djelomično prihvaća.\nUvažavajući s jedne strane stavove subjekata u poslovanju s hranom koji imaju financijska ulaganja u odobrene objekte i koje ćemo nastaviti podržavati jer smatramo da je to ispravan put za plasiranje plavoperajne tune i igluna na tržište te osiguranje učinkovite kontrole obzirom da su obje vrste pod sustavom kvota, te imajući u vidu s druge strane činjenicu da nemamo raspoređen broj odobrenih objekta na cijelom teritoriju Republike Hrvatske, odredba koja je popisivala rok do kojeg prvi kupci mogu biti ugostiteljski objekti i ribarnice se neće brisati nego će se navedeni rok produžiti do 31. prosinca 2024. godine.\nMinistarstvo poljoprivrede će također predložiti da se uvjeti za stavljanje na tržište ovih vrsta propišu u prijedlogu novog Zakona o morskom ribarstvu čije donošenje je planirano u narednom razdoblju."]